CELEX: 62020CN0279
Language: da
Date: 2020-06-26 00:00:00
Title: Sag C-279/20: Anmodning om præjudiciel afgørelse indgivet af Bundesverwaltungsgericht (Tyskland) den 26. juni 2020 — Forbundsrepublikken Tyskland mod XC

9.11.2020   
            
            
               DA
            
            
               Den Europæiske Unions Tidende
            
            
               C 378/16
            
         
      Anmodning om præjudiciel afgørelse indgivet af Bundesverwaltungsgericht (Tyskland) den 26. juni 2020 — Forbundsrepublikken Tyskland mod XC
      (Sag C-279/20)
      (2020/C 378/20)
      Processprog: tysk
      
         Den forelæggende ret
      
      Bundesverwaltungsgericht
      
         Parter i hovedsagen
      
      
         Revisionsappellant: Forbundsrepublikken Tyskland
      
         Revisionsindstævnt: XC
      
         Procesdeltager: Landkreis Cloppenburg
      
         Præjudicielle spørgsmål
      
      
                  1)
               
               
                  Skal artikel 4, stk. 1, litra c), i Rådets direktiv 2003/86/EF (1) fortolkes således, at et barn af en referenceperson, der er blevet anerkendt som flygtning, også er mindreårigt i denne bestemmelses forstand, når barnet på det tidspunkt, hvor referencepersonen indgav asylansøgning, var mindreårigt, men blev myndigt, inden referencepersonen blev tilkendt flygtningestatus, og inden der blev indgivet ansøgning om familiesammenføring?
               
            
                  2)
               
               
                  Såfremt spørgsmål 1 besvares bekræftende, hvilke krav skal der da i et sådant tilfælde stilles til det faktiske familieliv som omhandlet i artikel 16, stk. 1, litra b), i direktiv 2003/86/EF?
                  
                              a)
                           
                           
                              Er det retlige forælder-barn-forhold i så henseende tilstrækkeligt, eller kræves der også et faktisk familieliv?
                           
                        
                              b)
                           
                           
                              Såfremt der også kræves et faktisk familieliv: Hvilken intensitet kræves der i så henseende? Er det med henblik herpå eksempelvis tilstrækkeligt med lejlighedsvis eller regelmæssig kontakt ved besøg, kræves det, at familien bor sammen i en fælles husholdning, eller kræves der derudover et fællesskab, hvis medlemmer er afhængige af hinanden med henblik på hjælp i dagligdagen?
                           
                        
                              c)
                           
                           
                              Kræver en sammenføring af barnet, som i mellemtiden er blevet myndigt, som stadig opholder sig i tredjelandet, og som har indgivet ansøgning om familiesammenføring med en forælder med flygtningestatus, at det kan forventes, at familielivet efter indrejsen (gen)optages i medlemsstaten på den måde, der kræves i henhold til det andet spørgsmål, litra b)?
                           
                        
            
         (1)  Rådets direktiv 2003/86/EF af 22.9.2003 om ret til familiesammenføring (EUT 2003, L 251, s. 12).